text: অ্যানাগ্রাম বা বদলিরব (গ্রিক anagrammenos যার অর্থ নতুন করে লেখা) এক ধরনের শব্দ খেলা। একটি শব্দ বা বাক্যের বর্ণগুলোকে নতুনভাবে সাজালে অন্য শব্দ বা বাক্য পাওয়া যেতে পারে; পুনর্বিন্যাসের মাধ্যমে প্রাপ্ত নতুন শব্দ বা বাক্যটিকে মূল শব্দ বা বাক্যটির অ্যানাগ্রাম বলে। পুনর্বিন্যাসের সময় একটি বর্ণ কেবলমাত্র একবারই ব্যবহার করা যাবে এবং কোন বর্ণ বাদ দেয়া যাবে না। অ্যানাগ্রামের উদাহরণ দেয়া যেতে পারে: Silver-haired congenial scum বাক্যটিকে পুনর্বিন্যস্ত করে লিখা যায় Louise is clever and charming। আবার Abnormal intellect = Malcontent liberal। যিনি অ্যনাগ্রাম তৈরি করেন তাকে অ্যানাগ্রামবিদ বা অ্যানাগ্রামিস্ট বলা হয়।
  
  শব্দ বিশ্লেষণ 
  অ্যানাগ্রাম শব্দটি ইংরেজিতে এসেছে ফরাসি anagramme শব্দ থেকে ষোড়শ শতাব্দীর শেষ দিকে। শব্দটি দু'টি গ্রিক শব্দের সমন্বয়ে গঠিত। গ্রিক ভাষা থেকে এসেছে। গ্রিক ভাষায় ana শব্দের অর্থ নিচ থেকে উপরে এবং gramma শব্দের অর্থ বর্ণ। এর বাংলা পরিশব্দ করা হয়েছে বদলিরব। বদলি হলো বর্ণগুলোর স্থান বদল করে নতুন তৈরী হওয়া রব বা শব্দ।
  
  ইতিহাস 
  অক্ষর পুনঃসজ্জার এই খেলাটি সর্বপ্রথম শুরু হয়েছিল প্রাচীন গ্রিস ও রোমে, গ্রিক ও লাতিন ভাষায়। সে সময় অ্যানাগ্রাম তৈরি হতো কিছুটা লাগামহীনভাবে। সপ্তদশ শতাব্দীর দিকে লাতিন ও গ্রিক ভাষার গণ্ডি পেরিয়ে ইংরেজি ও অন্যান্য ভাষায় ছড়িয়ে পড়ে অ্যানাগ্রাম তৈরির কৌশল।
  
  উদাহরণ
  
  ইংরেজি
  এখানে উদাহরণ হিসেবে কিছু অ্যানাগ্রাম উল্লেখিত হল। এগুলো একটি ওয়েবসাইটের কৌতুক পাতা থেকে নেয়া হয়েছে। ওয়েবসাইটটি GNU General Public License আওতায় রয়েছে
  
  বাংলা
  বাংলায় দুই অক্ষর বা দুইবর্ণের তৈরি অসংখ্য অ্যানাগ্রাম রয়েছে। উল্লেখযোগ্য বিষয় হচ্ছে বাংলা অ্যানাগ্রাম কয়েক ভাবে হতে পারে।
   কারসহ বর্ণের স্থান বদল করে। উদাহরণ- দিশা>শাদি, কবিরাজ>রাজকবি
   কার ও বর্ণের স্থান বদল করে। জীবন>বিজন, শানিত>শানতি
   কার বা শুধু  কার বদল করে। টাক>কাট, বিপনি>বিপিন
   শুধু বর্ণের স্থান বদল করে।
   উচ্চারণের উপর ভিত্তি করে। 
  যুক্তবর্ণ ভেঙ্গে দিয়ে আংশিক পাল্টিয়ে
  
  আরো একপ্রকার অ্যানাগ্রাম রয়েছে যদিও অনেকে সেটাকে অ্যানাগ্রাম বলতে নারাজ। যেমন- তবিয়ত>তবিয়ত, নতুন>নতুন, কদমকলি>কদমকলি
  
  আরও দেখুন 
   অ্যানাগ্রামীয় কবিতা
   অ্যানাগ্রাম্‌স নামক বোর্ড খেলা
   অ্যামবিগ্রাম
   ব্লানাগ্রাম
   প্যালিনড্রোম
   প্যানগ্রাম
   এরেহোন - Erewhon
  
  তথ্যসূত্র
  
  বহিঃসংযোগ 
   Internet Anagram Server
   The Anagrammy Awards - a monthly anagram competition
   Internet Anagram Server
   Word Finder and Anagram Solver
   Anagram Generator
   Anagram Genius
   Anagram Logic
   Downloadable Anagram Generator Software from Fourmilab
   WordList07 - A reference of official word lists(scrabble), with anagrams and wildcard searches
  
  বিষয়শ্রেণী:ধাঁধা
  বিষয়শ্রেণী:শব্দ খেলা
  বিষয়শ্রেণী:ভাষাবিজ্ঞান
title: অ্যানাগ্রাম